नॉन-बैंकिंग फाइनेंस कंपनी श्रीराम ट्रांसपोर्ट फाइनेंस कंपनी (STFC) कमर्शियल व्‍हीकल फाइनेंस और टायर लोन जैसे कई फाइनेंशियल प्रोडक्‍ट ऑफर करती है। वित्त वर्ष 2018 की चौथी तिमाही में कंपनी का नेट प्रॉफिट 3.4 फीसदी घटा है। हाल ही में STFC ने ग्राहकों को क्रेडिट यानी लोन पर पेट्रोल-डीजल खरीदने के लिए सरकारी पेट्रोलियम कंपनी हिंदुस्‍तान पेट्रोलियम कॉरपोरेशन (HPCL) के साथ करार किया है। सोसाइटी ऑफ इंडि‍यन ऑटोमोबाइल मैन्‍युफैक्‍चरर्स (Siam) की ओर से जारी आंकड़ों के मुताबि‍क, यूटिलि‍टी व्‍हीकल्‍स, कारों और वैन समेत सभी सेगमेंट की सेल्‍स मजबूत रहने की वजह से लगातार दूसरी बार पैसेंजर व्‍हीकल्‍स की सेल्‍स मई में 20 फीसदी बढ़ी है। ऑटो सेक्टर में डिमांड बढ़ने से भी कंपनी को फायदा होगा। ब्रोकरेज हाउस एडलवाइस ने STFC में 1985 रुपए का लक्ष्य दिया है। करंट प्राइस से स्टॉक में 36 फीसदी तक रिटर्न मिल सकता है।